Xabier Barrutia

Xabier Barrutia Etxebarria (Begoña, Bilbo, 1966ko uztailaren 13a)) Euskal Herriko Unibertsitatean Ekonomia Aplikatuko irakasle eta ikertzailea da, Ekonomia eta Enpresa Fakultatean Bilbon. Hainbat lan egin ditu Europar Batasunaren kokapen enpresarialari buruz, sektore farmazeutikoak Hegoaldeko herrialdeetan dituen harremanei buruz eta Euskal Herriko politika industrialei buruz.

 Ikertzailea 
1999an doktore-tesia irakurri zuen izenburu honekin: "Altzairugintzaren ibilera eta berregituraketa: Altos Hornos de Vizcaya". Tesian altzairuaren industria-sektorea, AHV enpresa eta Etxebarriko latorri-instalazioa aztertzen dira.. Hasieran altzairuaren industria-sektorearen zeregina eta izaera aztertu zuen, sektorearen heldutasuna eta ezaugarriak azpimarratuz. Altzairuaren industria-sektoreko teknologien arteko aldeak aurkeztu zituen gero. Hirugarren atalean altzairuaren industria-sektorearen banaketa geografikoa azaldu zuen. Eta, azkenik, laugarren gaia enpresa jakin batzuen patua izango litzateke. Galdera batekin bukatzen zuen: Zein dira enpresa jakin batzuen arrakastarako edo biziraupenerako funtsezko faktoreak? Tesian argudiatzen denez, aldagai ez-materialak aldagai materialak baino garrantzitsuagoak dira gai horiek zehazteko orduan: eskulan merkea, lehengaien eskuragarritasuna eta eskala-ekonomia. Eta lehenengoetariko batzuk dira teknologia, eskulan kualifikatua, aglomerazio-ekonomiak eta kudeaketa-gaitasuna.

Xabier Etxebarriak hainbat artikulu eta liburu argitaratu ditu. Euskal komunitate zientifikoaren Inguma datu-basean badira berak euskaraz idatzitako 25 lan baino gehiago. Baleren Bakaikoaren produkzioa Inguma datu-basearen arabera (>60 produktu)

 Idazlanak 
Hiru liburu hauek plazaratu ditu
 Barrutia Etxebarria, Xabier (2003): Espainiako ekonomiaren sarrera. Bilbao: UPV-EHU. 84-8373-496-6
 Barrutia Etxebarria, Xabier (2013): Altzairugintzaren ibilera eta berregituraketa: Altos Hornos de Vizcaya. Bilbao: UPV-EHU. 84-8373-352-8
 Barrutia Etxebarria, Xabier (2013): Altos Hornos de Vizcaya. Análisis crítico del cierre y testimonios vitales. Bilbao: UPV-EHU.

 Erreferentziak 

 Ikus, gainera 

 Bizkaiko Labe Garaiak / Altos Hornos de Vizcaya
 Eneko Barrutia

 Kanpo estekak 
 Xabier Barrutia, Navalen egoeraz: 'Madrilgo gobernua da errudun nagusia' KATEBEGIA, ETB. 2018-11-23

Kategoria:Euskal Herriko ekonomialariak
Kategoria:Mahatsorriak
Kategoria:Bilbotarrak
Kategoria:Euskal Herriko Unibertsitateko irakasleak
Kategoria:Euskarazko tesi egileak